Szomáliai terroristák lerohantak egy katonai támaszpontot
Az al-Shabaab szomáliai terrorszervezet fegyveresei lerohantak pénteken egy katonai támaszpontot a szomáliai fõváros, Mogadishu közelében, megöltek 17 katonát, és elfoglalták a bázist, illetve a mellette lévõ települést is – közölte a terrorcsoport. A helyi lakosok és tisztségviselõk is megerõsítették ezt.
Abdiasis Abu Musab, a terrorszervezet szóvivõje azt mondta, hogy két mudzsahid (iszlamista harcos) a péntek reggeli ima után robbanóanyaggal megpakolt gépkocsival lerohanta a Barire katonai támaszpontot:

Megöltünk 17 katonát, és hét katonai jármûvet zsákmányoltunk.A Barire bázis ötven kilométerre délnyugatra van Mogadishutól, Lower Shabelle régióban. A terület helyettes kormányzója megerõsítette, hogy harcok bontakoztak ki a bázisnál, de részletekkel nem szolgált. Barirei lakosok viszont megerõsítették, hogy a szélsõségesek támadták meg a bázist: „Elõször két hatalmas robbanást hallottunk, amit heves puskaropogás követett. Most, úgy tûnik, hogy elcsitultak a harcok.”

Két héttel ezelõtt az al-Shabaab fegyvereseik a kenyai határnál lerohantak egy katonai bázist és a mellette lévõ települést, még egy héttel korábban pedig a dél-szomáliai Kismayu kikötõvárost támadták meg, és összesen legalább 43 embert öltek meg.

A Szomália középsõ és déli részén korábban jelentõs területeket ellenõrzése alatt tartó al-Shabaab célja, hogy kiûzze az Afrikai Unió békefenntartóit az országból, megdöntse a Nyugat támogatását élvezõ mogadishui kormány hatalmát, és Szomáliát a saría (iszlám törvénykezés) radikális értelmezésén alapuló államává alakítsa át.
gyilkosság Szomália terrortámadás Barire katona támaszpont al-Shabaab terrorszervezet